ଭୁବନେଶ୍ୱର, ଜାନୁଆରୀ ୩୧(ଲୋକାଲ ୱାୟାର): ବଡ଼ ଧରଣର ଅସ୍ତ୍ରୋପଚାର ଏବଂ ଅତ୍ୟଧିକ ରକ୍ତସ୍ରାବ ସମୟରେ ରୋଗୀର ସ୍ୱାସ୍ଥ୍ୟାବସ୍ଥାକୁ ଠିକ୍ ଭାବେ ନିୟନ୍ତ୍ରିତ କରିବା ସହ ଡାକ୍ତର ଏବଂ ସର୍ଜନ୍ମାନଙ୍କୁ ଏ ଦିଗରେ ସାହାଯ୍ୟ କରିବା ପାଇଁ ଓଡ଼ିଶାରେ ଇନଷ୍ଟିଚ୍ୟୁଟ୍ ଅଫ୍ ମେଡିକାଲ୍ ସାଇନ୍ସ ଆଣ୍ଡ ସମ୍ ହସ୍ପିଟାଲରେ ଏକ ନୂଆ ପ୍ରକ୍ରିୟା ଆରମ୍ଭ ହୋଇଥିବା ହସିପିଟାଲର ଜଣେ ଅଧିକାରୀ ଗୁରୁବାର କହିଛନ୍ତି ।
ଅପରେସନ୍୍ ଏବଂ ଅନ୍ୟ ଜରୁରୀକାଳୀନ ସମୟରେ ସବୁଠାରୁ ବଡ଼ ସମସ୍ୟା ହେଉଛି ରୋଗୀର ଶରୀରରେ ରକ୍ତ ଦେବା ଏବଂ ଏହି ସମୟରେ ବିଭିନ୍ନ ସଂକ୍ରମଣ ଏବଂ ଅନ୍ୟ ଦିଗରୁ ବିପଦ ମଧ୍ୟ ରହିଛି ବୋଲି ସମ୍ ହସ୍ପିଟାଲରେ ବୁଧବାର ଅନୁଷ୍ଠିତ ଏକ କର୍ମଶାଳାରେ ବକ୍ତାମାନେ ମତ ରଖିଛନ୍ତି ।
ଅନେକ ସମୟରେ ରୋଗୀର ଶରୀରରେ ଅତ୍ୟଧିକ ମାତ୍ରାରେ ରକ୍ତ ଦେବା ଏବଂ ଠିକ୍ ଭାବେ ରକ୍ତ ନ ଦେବା କାରଣରୁ ଅନେକ ବିପଦ ରହିଥାଏ ।
ଏପରିକି ରୋଗୀର ମୃତ୍ୟୁ ମଧ୍ୟ ହୋଇଥାଏ । ବର୍ତ୍ତମାନ "ରୋଟେମ୍" (ରୋଟେସନାଲ୍ ଥ୍ରୋମ୍ବୋଇଲାଷ୍ଟୋ ମେଟ୍ରି) ଭଳି ଏକ ଯନ୍ତ୍ରର ଉଦ୍ଭାବନ ହୋଇଛି ଯାହାକି ଡାକ୍ତର ଏବଂ ସର୍ଜନମାନଙ୍କୁ ଅପରେସନ୍ ସମୟରେ ସାହାଯ୍ୟ କରିପାରିବ ।
ଏହା ସାହାଯ୍ୟରେ ରୋଗୀର ଶରୀରକୁ କେତେ ରକ୍ତ ଦେବାର ଆବଶ୍ୟକତା ରହିଛି, କିଭଳି ରକ୍ତ ଅର୍ନ୍ତକ୍ଷେପଣ କରାଯାଇପାରିବ ଏବଂ ଠିକ୍ ଭାବେ ଏହାକୁ କିଭଳି ପରିଚାଳିତ କରାଯାଇପାରିବ ସେ ନେଇ ଉଭୟ ଡାକ୍ତର, ସର୍ଜନ ଏବଂ ରୋଗୀ ଉପକୃତ ହୋଇପାରିବେ ବୋଲି ଆଇଏମଏସ୍ ଆଣ୍ଡ ସମ୍ ହସ୍ପିଟାଲର ମେଡିକାଲ୍ ସୁପରିଣ୍ଟେଣ୍ଡେଣ୍ଟ ଡାକ୍ତର ପୁଷ୍ପରାଜ ସାମନ୍ତସିଂହାର କହିଛନ୍ତି ।
ଆଇଏମଏସ୍ ଆଣ୍ଡ ସମ୍ ହସ୍ପିଟାଲ୍ରେ ଅଙ୍ଗ ପ୍ରତ୍ୟାରୋପଣର ଯୋଜନା ରହିଥିବା ଡାକ୍ତର ସାମନ୍ତସିଂହାର କହିଛନ୍ତି ।
"ରୋଟେମ୍ ଇନ୍ ଟ୍ରାନ୍ସଫ୍ୟୁଜନ୍ ମ୍ୟାନେଜମେଣ୍ଟ ଆଣ୍ଡ ଅର୍ଗାନ୍ ଟ୍ରାନ୍ସପ୍ଲାଣ୍ଟେସନ୍" ଶୀର୍ଷକ କର୍ମଶାଳାରେ ବିଶିଷ୍ଟ ନ୍ୟୁରୋସର୍ଜନ ପ୍ରଫେସର ଅଶୋକ ମହାପାତ୍ର, ଆଇଏମ୍ଏସ୍ ଆଣ୍ଡ ସମ୍ ହସ୍ପିଟାଲର ଡିନ୍ ପ୍ରଫେସର ଗଙ୍ଗାଧର ସାହୁ, ହାଇଦ୍ରାବାଦ ସ୍ଥିତ ଯଶୋଦା ହସ୍ପିଟାଲର ଲିଭର ଟ୍ରାନ୍ସପ୍ଲାଣ୍ଟ ବିଶେଷଜ୍ଞ ତଥା ହେପାଟୋବିଲିଆରୀ କନସଲଟାଣ୍ଟ ଡାକ୍ତର ମ୍ୟାଗ୍ନସ ଜୟରାଜ ମନସର୍ଡ, ଆଇଏମଏସ୍ ଆଣ୍ଡ ସମ୍ ହସ୍ପିଟାଲ୍ର ଗ୍ୟାଷ୍ଟ୍ରୋଏନ୍ଟେରୋଲୋଜି ବିଭାଗର ମୁଖ୍ୟ ପ୍ରଫେସର ମନୋଜ କୁମାର ସାହୁ, ଆଇଏଲ୍-ୱେରଫେନର କ୍ଲିନିକାଲ୍ ହେଡ୍ ଡାକ୍ତର ଅଜୟ ଗାନ୍ଧୀ ଏବଂ ସମ୍ ହସ୍ପିଟାଲର ଲ୍ୟାବ୍ ହେମାଟୋଲୋଜି ମୁଖ୍ୟ ଡାକ୍ତର ରାଜେଶ କୁମାର ଭୋଳ ପ୍ରମୁଖ ଉପସ୍ଥିତ ଥିଲେ ।
ଏହି ନୂତନ ଟେକ୍ନୋଲୋଜି ଦ୍ୱାରା ରକ୍ତ ଦେବା କ୍ଷେତ୍ରରେ ଉପୁଜୁଥିବା ସମସ୍ୟା କମ୍ ହେବ । ଏହି ନୂଆ ଟେକ୍ନୋଲୋଜି ସାହାଯ୍ୟରେ ରୋଗୀଙ୍କ ଚିକିତ୍ସା ସମୟରେ ଶରୀରରେ କିଭଳି ଭାବେ ରକ୍ତ ଅର୍ନ୍ତକ୍ଷେପ କରାଯିବ,
ରୋଗୀମାନେ ଏହାଦ୍ୱାରା କିଭଳି ଉପକୃତ ହେବେ ଏବଂ କିଭଳି ଜୀବନ ରକ୍ଷା କରାଯାଇପାରିବ ସେ ଦିଗରେ ଡାକ୍ତର ଏବଂ ସର୍ଜନମାନଙ୍କୁ ଅଧିକ ସଚେତନ କରାଇବା ନେଇ ସମ୍ ହସ୍ପିଟାଲ୍ ପକ୍ଷରୁ ଚେଷ୍ଟା ଆରମ୍ଭ କରାଯାଇଛି ।
ଅନୁଷ୍ଠିତ କର୍ମଶାଳାରେ ଟ୍ରାନ୍ସଫ୍ୟୁଜନ୍ ମେଡିସିନ୍, କ୍ରିଟିକାଲ୍ କେୟାର,ଅବଷ୍ଟେଟ୍ରିକ୍ସ ଆଣ୍ଡ ଗାଇନାକୋଲୋଜି, ମେଡିସିନ୍, ପେଡିଆଟ୍ରିକ୍ସ, କାର୍ଡିଓଥୋରାକିକ୍ ଆଣ୍ଡ୍ ଭାସକୁଲାର ସର୍ଜରୀ, କ୍ଳିନିକାଲ୍ ହେମାଟୋଲୋଜି, ଆନାସ୍ଥେସିଓଲୋଜି ଏବଂପାଥୋଲୋଜି ବିଭାଗ ୧୦୦ ଜଣ ଡାକ୍ତର ଯୋଗ ଦେଇଥିଲେ ।
କର୍ମଶାଳାରେ ରୋଗୀର ଶରୀରରେ ରକ୍ତ ପରିଚାଳନାର କରିବାର ପଦ୍ଧତି ଏବଂ ଅଙ୍ଗ ପ୍ରତ୍ୟାରୋପଣ ସମୟରେ ଆସୁଥିବା ସମସ୍ୟା ସମ୍ପର୍କରେ ବକ୍ତାମାନେ ଗୁରୁତ୍ୱାରୋପ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
